
                    KAUNO LOPŠELIO-DARŽELIO „DOBILĖLIS“
        VEIKLOS KOKYBĖS  ĮSIVERTINIMO TVARKOS APRAŠAS


I SKYRIUS
BENDROSIOS NUOSTATOS
 
[bookmark: part_20724e4d31b84b01aad949d43a7dcd96]1. Kauno lopšelio-darželio ,,Dobilėlis‘  (toliau – lopšelio-darželio), veiklos kokybės įsivertinimo tvarkos aprašas (toliau – tvarkos aprašas)  reglamentuoja lopšelio-darželio veiklos kokybės įsivertinimo (toliau – įsivertinimo) veiklos kokybės įsivertinimo tikslą ir uždavinius, principus, įsivertinimo modelį, įsivertinimo organizavimo etapus.
[bookmark: part_b1e0a006d51c47c094b8c41ae8cd252d]             2. Veiklos kokybės įsivertinimo paskirtis – kurti kokybės siekio kultūrą lopšelyje-darželyje.
 3. Lopšelio-darželio veiklos kokybės įsivertinimas - yra sistemingas veiklos ir rezultatų naudojimo tyrimas, padedantis nustatyti, kaip pasiekiami lopšelio-darželio strateginio plano, metinio veiklos plano tikslai ir kokius tikslus lopšelis-darželis gali kelti ateičiai, padedantis kurti lopšelį-darželį kaip besimokančią organizaciją.
[bookmark: part_92f6395803d14152ba09897925310d52]      4. Įsivertinimas lopšelyje-darželyje yra planinga veikla, kurioje dalyvauja visa lopšelio-darželio bendruomenė.
        5. Veiklos kokybės įsivertinimo tvarkos aprašas parengtas vadovaujantis Lietuvos Respublikos Švietimo ir mokslo ministro 2023 m. sausio 30 d. įsakymu Nr. V-98 „ Dėl mokyklų, vykdančių ikimokyklinio ir (ar) priešmokyklinio ugdymo programas, veiklos kokybės įsivertinimo metodinių rekomendacijų patvirtinimo“. 
[bookmark: part_ea85da0fb3c04c36aa2f8db5e1929a72]

[bookmark: part_4658e05194e04b8a8664743876b8241d]II SKYRIUS
LOPŠELIO -DARŽELIO VEIKLOS KOKYBĖS ĮSIVERTINIMO 
TIKSLAS IR UŽDAVINIAI
 
[bookmark: part_4344043ce8624f0a9a17879d39647d4c]6. Lopšelio- darželio veiklos kokybės įsivertinimo (toliau – įsivertinimas) tikslas – stiprinti besimokančią lopšelio-darželio bendruomenę, kurioje įsivertinimo procesas tampa integralia lopšelio-darželio veiklos dalimi, laiduojančia individualius kiekvieno lopšelio-darželio bendruomenės nario ir lopšelio-darželio kaip organizacijos pokyčius, siekiant aukštesnės lopšelio-darželio veiklos kokybės.
[bookmark: part_78f578f75b434463980f80c602fa6f4c]6. Pagrindiniai įsivertinimo uždaviniai:
[bookmark: part_aa31e7fee8ef4e5cae374db619b57671]6.1. identifikuoti lopšelio-darželio veiklos stipriąsias puses, kylančius iššūkius ir numatyti mokyklos veiklos tobulinimo gaires;
[bookmark: part_7dbf5c6383a048a097fa9e1a67d655f4]6.2. skatinti lopšelio-darželio bendruomenės diskusiją apie ikimokyklinio ir priešmokyklinio ugdymo aukštą kokybę ir jos siekį;
[bookmark: part_0763079262a940d5ade753e2c76450ef]6.3. skatinti lopšelio-darželio bendruomenės refleksiją, savianalizę ir bendradarbiavimą kaip vienus iš pagrindinių profesinės veiklos tobulinimo būdų;
[bookmark: part_fbe0c82dfbc44d268b9df88766e3a7d2]6.4. skatinti kiekvieno lopšelio-darželio bendruomenės nario atsakomybę ir kartu viso lopšelio-darželio atsakomybę už veiklos kokybę;
[bookmark: part_f43f189dd1a64bbfbc6e17a342750e2c]            6.5. gautus veiklos kokybės įsivertinimo vykdymo duomenis panaudoti lopšelio-darželio veiklos tobulinimui.
 
[bookmark: part_0e24ca8bc8054f288eff0f64c28b2736]III SKYRIUS
LOPŠELIO-DARŽELIO VEIKLOS KOKYBĖS ĮSIVERTINIMO PRINCIPAI
 
[bookmark: part_7b0c2a0c7d724d628c1e4ff98fd6b8f9]7. Įsivertinimo principai:
[bookmark: part_fedb9323851f4f7491e2aa9dc5ecccd6]7.1. holistiškumo – įsivertinimas atliekamas kaip vientisas, neskaidomas, visuminis procesas, aiškiai įžvelgiant įsivertinimo sričių tarpusavio sąsajas. Analizuojant apibendrinami, siejami ir interpretuojami visi surinkti duomenys;
[bookmark: part_fb446c68289e4a2dab4260af3ab455c4]7.2. kontekstualumo – vykdant įsivertinimą, atsižvelgiama į konkretų socialinį, ekonominį, kultūrinį, technologinį ir pedagoginį kontekstą, kuris pripažįstamas kaip veiksnys, galintis lemti mokyklos veiklos kokybę, ir kaip išteklius, kuriuo reikia remtis, siekiant aukštesnės kokybės;
[bookmark: part_821c8a051af84ef1b74fd6efcb3e7b3f]7.3. atsakomybės – atlikdama įsivertinimą visa lopšelio-darželio bendruomenė (kiekvienas įsivertinimo dalyvis) prisiima atsakomybę už etišką įsivertinimo procesą, įsivertinimą atlieka objektyviai, tiksliai ir sąžiningai, tarpusavyje ir (ar) su kitais įsivertinimo proceso dalyviais bendraujama pagarbiai, saugomas visų turimų ir (ar) gautų lopšelio-darželio duomenų konfidencialumas;
[bookmark: part_ce09c17f509d43b9baa5f7e34617553e]7.4. nešališkumo – įsivertinimas atliekamas objektyviai ir skaidriai. Visa teikiama įsivertinimo informacija ir priimami sprendimai grindžiami patikimų duomenų analize, pagrįstais įrodymais, bendru vertinimo dalyvių sutarimu;
[bookmark: part_26a58df5555545dd982b549b10be4adc]7.5. bendradarbiavimo – įsivertinimas yra bendradarbiavimo procesas, kai kiekvienas jo dalyvis supranta bendro darbo prasmę ir esmę, juo grindžia įsivertinimą ir pripažįsta, kad tai yra pagrindinė pokyčių jėga;
[bookmark: part_d53a20a58e7d4422b5fd68de0da3f95a]7.6. kokybės siekio kultūros kūrimo – visas įsivertinimo procesas grindžiamas nuostata, kad vertinimas yra tik įrankis siekiant nuolatinio lopšelio-darželio veiklos kokybės gerinimo. Visi duomenys, gauti įsivertinimo metu, turi sudaryti prielaidas tobulinti lopšelio-darželio veiklą (ugdymo procesą ir lopšelio-darželio vadybą). Įsivertinimu siekiama identifikuoti stipriuosius lopšelio-darželio veiklos aspektus, atrasti silpnuosius ir tobulintinus veiklos aspektus ir padrąsinti lopšelio-darželio bendruomenę siekti aukštesnės veiklos kokybės.
 
[bookmark: part_b06fc76180c2447f93754c96717df262]IV SKYRIUS
LOPŠELIO – DARŽELIO VEIKLOS KOKYBĖS ĮSIVERTINIMO MODELIS
 
[bookmark: part_64c9044b31de495f83db2261c750341e][bookmark: part_392d099055ed433590914ba56a4d7422]8. Lopšelio-darželio veiklos kokybės įsivertinimo modelį sudaro šios sritys: 
[bookmark: part_0ccaa2d0692547299013ff8f8e1ce9bf]8.1. vaiko gerovė - vaiko gerovę suponuoja sąlygos, kurioms esant yra pripažįstami ir atliepiami visi vaiko poreikiai (fiziologiniai, emociniai, socialiniai, kognityviniai), todėl vaiko gerovė vertinama pagal 4 rodiklius: vaikų psichologinis ir fizinis saugumas, mokytojo sąveika su vaikais, vaikų tarpusavio sąveika, lygios galimybės visiems vaikams ugdytis ir tobulėti;
[bookmark: part_b76e149e3c1e468ea4abdb4c42ab559c]8.2.  ugdymas(is) - vaiko ugdymas(is) apibrėžiamas kaip aktyvi ir prasminga vaiko veikla, sudaranti sąlygas bendriesiems vaiko gebėjimams (bendro pobūdžio kūrybingumo, vaizduotės, valios ir savireguliacijos, motyvacijos, kito žmogaus pozicijos bei veiklos prasmės supratimo) formuotis. Ugdymas(is) vertinamas pagal 3 rodiklius: spontaniška vaiko inicijuota veikla (aš pats), patirtinė vaiko veikla, žaidimas;
[bookmark: part_549e83dd0d7e4a06be7ae91068779301]8.3. ugdymo(si) aplinka - įvairių mokymosi aplinkos sąlygų visuma, kuri skatina vaiko ugdymą(si). Ši sritis vertinama pagal 3 rodiklius: fizinė aplinka, socialinė-emocinė aplinka, pažintinė aplinka;
[bookmark: part_d0bba29eaa6a488385026404851dac92]8.4. ugdymo strategijos - išskirtiniai bruožai, padedantys vaiko asmenybinei raidai; skatinančios vaiko mokymosi procesą;  palaikančios žaidimą kaip pagrindinę vaiko veiklą;
[bookmark: part_2159f2c8faa9493e8cd6cc7bd94633f2][bookmark: part_b3b1b217e40b46b398dd2d9717463681]8.5. pasiekimų vertinimas ir ugdymo planavimas - galimybė mokytojui kryptingai dirbti, atsižvelgti į atskirų vaikų ir (ar) jų grupių reikmes. 
8.6. bendradarbiavimas su vaikų šeimomis - šeimos kultūros pažinimas, partnerystė su šeima;
[bookmark: part_bfbab2c6f41a4f7b826f7d180d1e4637]8.7. besimokančios organizacijos kultūra- nuolatinis mokymasis iš veiklos ir veikloje. 
 
[bookmark: part_afebeab8eeac4ae88b878bfde7f7d8ba]V SKYRIUS
LOPŠELIO-DARŽELIO VEIKLOS KOKYBĖS ĮSIVERTINIMO ORGANIZAVIMAS
 
[bookmark: part_c202dd5f13f0409ca7d1626b834fa58f][bookmark: _Hlk166056215]9. Lopšelio-darželio veiklos kokybės įsivertinimas vykdomas nuolat. Lopšelio-darželio veiklos kokybės įsivertinime dalyvauja visa bendruomenė.
10. Lopšelio-darželio veiklos kokybės įsivertinimą  inicijuoja direktorius, kuris tvirtina įsivertinimo grupės sudėtį, dalyvauja įsivertinimo procese kaip lopšelio-darželio bendruomenės narys, kartu su visa lopšelio-darželio bendruomene aptaria įsivertinimo grupės gautus rezultatus ir kuria lopšelio-darželio veiklos tobulinimo planą.
[bookmark: part_40fc517ec9c84e9098fba42e7f6a365c]11. Už lopšelio-darželio veiklos kokybės įsivertinimo metodinių rekomendacijų pasirinkimą atsakinga lopšelio-darželio taryba. Atsižvelgdama į lopšelio-darželio tarybos sprendimą dėl metodinių rekomendacijų pasirinkimo, įsivertinimo grupė parenka lopšelio-darželio veiklos įsivertinimo priemones ir įrankius, planuoja ir organizuoja visus įsivertinimo procesus, teikia lopšelio-darželio tarybai įsivertinimo rezultatus, išvadas ir rekomendacijas dėl lopšelio-darželio veiklos tobulinimo.
[bookmark: part_0aada9c955d3475d9bf409bbb9f783eb]12. Lopšelio-darželio veiklos kokybės įsivertinimo procese atsakingai dalyvauja visi bendruomenės nariai, jie ne tik pateikia ar renka įsivertinimo duomenis, bet ir gilinasi į įsivertinimo sritis (kad galėtų teisingai įsivertinti), kartu su įsivertinimo grupe reflektuoja gautus duomenis, juos analizuoja ir prisiima atsakomybę dėl lopšelio-darželio veiklos tobulinimo procesų ir sprendimų įgyvendinimo.
[bookmark: part_8a05ad36b84a4293a8a5e10034607ccd][bookmark: part_2546df7c1fc74e25b405e17342b4d3fe]13. Visuminio veiklos kokybės įsivertinimo metu:
[bookmark: part_f71d3e6415bb4d3aad5c2e96d9983818]13.1. lopšelio-darželio bendruomenės nariai individualiai vertina lopšelio-darželio veiklą  pagal visas septynias veiklos sritis, rodiklius ir juos detalizuojančius kokybės kriterijus (1 priedas). Visuminis įsivertinimas yra pagrindas teminiam įsivertinimui.
13.2. visuminio įsivertinimo rezultatai skelbiami lopšelio-darželio tinklalapyje, naudojami teminio vertinimo problemai suformuluoti, bendruomenės narių nuomonių apie lopšelio-darželio veiklos kokybę kaitai analizuoti, metiniam veiklos planui ar strateginiam planui rengti ar koreguoti.
14. Teminio veiklos kokybės įsivertinimo metu  lopšelio-darželio darbo grupė  įsigilina į iššūkius keliančią lopšelio-darželio veiklos sritį ar identifikuotą probleminį klausimą ir atlieka problemos įvertinimo analizę (teminiam įsivertinimui lopšelio-darželio veiklos vertinimo sritis pasirenkama iš septynių įsivertinimo sričių arba suformuluojama savarankiškai, nusistatant rodiklius ir kriterijus).
[bookmark: part_164dfb8f912d47c7b890b734ee4bda2e]15. Lopšelio-darželio veiklos kokybės įsivertinimo trukmė priklauso nuo pasirinkto įsivertinimo būdo: visuminis įsivertinimas gali trukti nuo savaitės iki mėnesio, o teminis – nuo vieno mėnesio iki kelių mėnesių.



[bookmark: part_dfc2a02852a543499d9c9e40bc261117]VI SKYRIUS
LOPŠELIO-DARŽELIO VEIKLOS KOKYBĖS ĮSIVERTINIMO 
ORGANIZAVIMO ETAPAI
 
[bookmark: part_bff2b5a6241840138abe9487fc0c9d24][bookmark: part_4493081c43dd428d9b1a916ebc09c627]16.  Lopšelio-darželio veiklos kokybės įsivertinimas vykdomas šiais etapais: 
16.1. pasirengimas įsivertinti: suburiama lopšelio-darželio veiklos kokybės įsivertinimo grupė, kuri atlieka bendrą lopšelio-darželio veiklos analizę iš turimų duomenų ir susitaria / nusprendžia dėl įsivertinimo būdo (visuminio / teminio) ir galimų konkrečių jo parametrų;
[bookmark: part_7fe4fffeb6aa43f3bfa5989349aa386e]16.2. įsivertinimo koncepcijos kūrimas: parengiamas įsivertinimo planas (įsivertinimo tikslas, dalyviai ir jų funkcijos, duomenų šaltiniai, analizės kriterijai, įsivertinimo eigos planas);
[bookmark: part_810d683150d34a98aebb0c86c964dc84]16.3. įsivertinimo atlikimo etapas: įsivertinimo dalyviai renka duomenis ir informaciją (mokytojai turi surinkti patikimus įrodymus iš įvairių šaltinių ir bendradarbiaudami su visais bendruomenės nariais (kitais mokytojais, švietimo pagalbos specialistais bei vaikų tėvais (globėjais));
[bookmark: part_5d785aa229ec460da456362b29a21a32]16.4. duomenų analizė, apibendrinimas ir sprendimų priėmimas: lopšelio-darželio veiklos kokybės įsivertinimo grupė atlieka gautų duomenų analizę, kryptingai reflektuodama rezultatų reikšmę (vaikui, mokytojui, tėvams, lopšeliui-darželiui), sąsajas su praktine patirtimi, ryšius ir priežastis. Įsivertinimo grupė parengia pirminį lopšelio-darželio veiklos įsivertinimo apibendrinimą, kuriame didelis dėmesys turėtų būti skirtas galimiems sprendimams dėl lopšelio-darželio veiklos kokybės tobulinimo.
[bookmark: part_ca94ee4abef547cf8842adb490829d61]17. Tiek visuminio, tiek teminio įsivertinimo duomenų analizės ir gautų rezultatų aptarimo metu  užtikrinamas tyrimo dalyvio anonimiškumas (vykdant kiekybinius tyrimus), o taikant kokybinius įsivertinimo metodus – griežtai laikomasi profesinės etikos reikalavimų. Konkretūs įsivertinimo duomenys yra konfidenciali lopšelio-darželio bendruomenės informacija ir ji gali būti apibendrintai pateikta tik lopšelio-darželio bendruomenės sutarimu.
[bookmark: part_abbedd0e981a4c18bc01c462c8c20c39]18. Gautų duomenų analizės apibendrinimo etape dalyvauja (ne tik  supažindinami su įsivertinimo rezultatais) visa lopšelio-darželio bendruomenė. Lopšelio-darželio veiklos kokybės įsivertinimo grupė yra atsakinga už pirminį įsivertinimo ataskaitos variantą, kurį tikslina visa lopšelio-darželio bendruomenė, priimdama sprendimus bei įsipareigojimus dėl lopšelio-darželio veiklos kokybės tobulinimo.
[bookmark: part_96e8cf5cc0fa4303b4c3296269ba369a]19. Lopšelis-darželis remdamasis veiklos kokybės įsivertinimo ataskaita, pagal turimus resursus teikia  tikslingą pagalbą, gerinant veiklos kokybę, ir įsivertina teikiamos pagalbos poveikį.
 

VII SKYRIUS
LAUKIAMI REZULTATAI

             20. Pedagogai gerai informuoti apie realią visų ugdymo sričių būklę.
             21.Sustiprėjusi visų bendruomenės narių atsakomybė už lopšelio-darželio veiklą.
             22.Įsivertinant veiklą užtikrinamas profesionalumas ir ugdymo kokybė.
             23.Bendruomenė turi galimybes priimti sprendimus ir dalyvauti planuojant įstaigos veiklą.

[bookmark: part_ee005d147ec04393b13ce6e03973da68]VIII SKYRIUS
BAIGIAMOSIOS NUOSTATOS
 
[bookmark: part_3caf5630c3ff4e14b63a50a1eb96260e]24. Veiklos kokybės įsivertinimo procesas yra integrali lopšelio-darželio veiklos dalis, laiduojanti individualius kiekvieno lopšelio-darželio bendruomenės nario ir lopšelio-darželio kaip organizacijos pokyčius, kurie grindžiami savistaba, kritiniu mąstymu ir profesinio tobulėjimo galimybėmis.
[bookmark: part_6a56161856fa451aaaa9fe1f68e557d3]           25. Veiklos kokybės įsivertinimo metu gauti duomenys yra konfidenciali lopšelio-darželio informacija. Lopšelis-darželis savo nuožiūra gali duomenis teikti kitiems asmenims ar institucijoms.

[bookmark: part_a5a8273be4bd4faeb27a939153d13b1c]                                          __________________________________








                                                                         Kauno lopšelio-darželio ,,Dobilėlis“ veiklos kokybės 
                                                                         įsivertinimo tvarkos aprašo 1 priedas                                                                                                                  

	ĮSIVERTINIMO SRITIS
	RODIKLIS
	KOKYBĖS KRITERIJAI

	1. Vaiko gerovė
	1.1. Vaikų psichologinis ir fizinis saugumas
	1.1.1.   Bendra grupės atmosfera pozityvi, grįsta maloniu bendravimu ir bendradarbiavimu.
1.1.2.   Fizinė aplinka saugi ir pritaikyta vaikų poreikiams.
1.1.3.   Vaikai su mokytoju ir draugais kalbasi apie jausmus, mokosi atpažinti, įvardyti ir tinkamai reikšti emocijas.

	
	1.2. Mokytojo sąveika su vaikais
	1.2.1.   Mokytojas jautriai bendrauja ir skiria reikiamą dėmesį kiekvienam vaikui, remdamasis jo stipriosiomis pusėmis ir skatindamas jį ugdytis.
1.2.2.   Mokytojas bendrauja taip, kad vaikai pasitikėtų savo jėgomis, didžiuotųsi savo individualumu ir unikaliomis savybėmis.
1.2.3.   Mokytojas grupėje kuria socialines sąveikas, kurios skatina vaikus savarankiškai veikti, mokosi bendradarbiauti.

	
	1.3. Vaikų tarpusavio sąveika
	1.3.1.   Vaikai žino, kokio elgesio iš jų tikimasi, dalyvauja kuriant grupės taisykles ir mokosi jų laikytis.
1.3.2.   Vaikai nebijo klysti, geba drąsiai ir tinkamai išsakyti savo nuomonę ir dalyvauti priimant sprendimus grupėje.
1.3.3.   Vaikai mokosi bendradarbiauti ir pagal savo amžių bendradarbiauja tarpusavyje, kartu konstruodami žinias ir padėdami vienas kitam.

	
	1.4. Lygios galimybės visiems vaikams ugdytis ir tobulėti
	1.4.1.   Mokytojas savo kalboje ir veikloje vengia stereotipų.
1.4.2.   Ugdymo(si) aplinka ir veikla pritaikyta skirtingų ugdymosi poreikių vaikams; mokytojas modifikuoja fizinę aplinką ir veiklas, teikia pagalbą, atsižvelgdamas į situacines vaikų reikmes.
1.4.3.   Mokytojas stebi vaikų fizinę ir psichikos sveikatą, atpažįsta netinkamo elgesio su vaiku ar vaiko nepriežiūros požymius, turinčius poveikio vaiko sveikatai, ir apie tai informuoja vaiko gerovės komisiją.

	2. Ugdymas(is)






	2.1. Spontaniška vaiko inicijuota veikla (aš pats)


	2.1.1.  Vaikai savo iniciatyva pasirenka veiklą ir priemones, įsitraukia į veiklą ir ją plėtoja.
2.1.2.  Vaikai kreipiasi į suaugusįjį pagalbos, kai patys nepajėgia susidoroti su kilusiais sunkumais.



	
	
2.2. Patirtinė vaiko 
veikla
	
2.2.1.  Vaikai drąsiai tyrinėja, eksperimentuoja.
2.2.2.  Vaikai naudoja įvairius patirties kaupimo būdus (stebėjimą, bandymą, klausinėjimą), skatinančius juos tyrinėti, eksperimentuoti,
           savarankiškai domėtis ir būti kūrybingus*.
 2.2.3.  Vaikai dalijasi tarpusavyje ir su mokytoju žiniomis, patirtimi, idėjomis*.

	
	
	

	
	2.3. Žaidimas
	2.3.1.  Dienos metu skiriama laiko įvairiems vaikų žaidimams kaip pagrindinei vaikų raidą ir ugdymąsi skatinančiai veiklai.
2.3.2.  Vaikai patys inicijuoja, planuoja ir aptaria savo žaidybinę patirtį*.
2.3.3.  Vaikai žaidžia skirtingo tipo žaidimus (pagal amžių, pomėgius, situaciją).
2.3.4.  Grupėje vyrauja grupiniai žaidimai, patiriamos malonios akimirkos*.
2.3.5.  Vaikai nevengia įtraukti suaugusiuosius ir jie žaidžia kartu.

	3. Ugdymo(si) aplinka
	3.1. Fizinė aplinka
	3.1.1.  Ugdymo(si) aplinka yra patogi ir skatinanti imtis įvairios veiklos, individualiai, mažomis grupelėmis ar su visais grupės vaikais.
3.1.2.  Ugdymo(si) aplinka suskirstyta į logiškai apibrėžtas mažesnes erdves (pagal ugdomas kompetencijas, veiklos centrus, kampelius ar kt.) su tam tikrai veiklai tinkamomis priemonėmis, skatinančiomis tyrinėti, žaisti ir ugdytis.
3.1.3.  Aplinkoje įrengtos erdvės atsipalaidavimui ir ramybei, kur vaikai gali pabūti vieni ir pailsėti.
3.1.4.  Užtikrinama, kad kiekvieną dieną nustatytą laiką vaikai praleistų gryname ore, mokyklos lauko erdves panaudojant visapusiškam vaikų ugdymui(si).

	
	3.2. Socialinė-emocinė aplinka
	3.2.1.  Mokytojas kuria su kiekvienu vaiku prieraišų individualų santykį.
3.2.2.  Aplinkoje yra gausu įvairių socialinių sąveikų situacijų (su kitais grupės vaikais, su tėvais (globėjais), su kitais bendruomenės nariais).

	
	3.3. Pažintinė aplinka
	3.3.1.  Vaikai mokosi saugoti aplinką ir turi praktinių galimybių prisidėti prie aplinkos puoselėjimo*.
3.3.2.  Vaikai dalyvauja planuojant, kuriant ir prižiūrint grupės aplinką*.
3.3.3.  Vaikai naudoja jų amžiui tinkamas skirtingos paskirties priemones, informacines ir komunikacines technologijas.
3.3.4.  Siekdamas praturtinti vaikų ugdymąsi ir skatindamas jų socializaciją, mokytojas naudoja už mokyklos sienų esančius bendruomenės išteklius ir į grupę kviečiasi bendruomenės narius.
3.3.5.  Ugdymo(si) aplinka skatina vaikus nevengti tam tikros jų amžiui tinkamos ugdymo(si) rizikos.

	4. Ugdymo strategijos
	4.1. Ugdymo strategijos, padedančios vaiko asmenybinei raidai
	4.1.1.  Grupėje mokytojo taikomos kasdieninės vaikams įprastos veiklos padeda ugdytis vaikų savireguliaciją ir savarankiškumą.
4.1.2.  Mokytojas vadovaujasi dialogiško bendravimo principu, grupėje palaikydamas ir inicijuodamas nuolatinius dialogus tarp vaikų bei tarp vaikų ir suaugusiųjų.
4.1.3.  Vaikai turi galimybių rinktis ir priimti sprendimus, susijusius su ugdymo(si) procesu bei kitomis situacijomis, mokytojas sudaro sąlygas vaikams patirti savo priimtų sprendimų pasekmes*.
4.1.4.  Mokytojas modeliuoja ir taiko strategijas, skatinančias prasmingą vaikų bendradarbiavimą ir tarpusavio paramą*.

	
	4.2. Ugdymo strategijos, skatinančios vaiko mokymosi procesą
	4.2.1.   Mokytojas naudoja ugdymo strategijas, kurios holistiškai aprėpia visas vaikų ugdymosi sritis.
4.2.2.   Mokytojas siūlo veiklas, kurios skatina vaikų susidomėjimą ir kelia jiems naujų iššūkių, žadina kūrybingumą, tyrinėjimą, eksperimentavimą, padeda savarankiškai ieškoti atsakymų, spręsti problemas.
4.2.3.   Mokytojas vertina vaikų įsitraukimo į ugdymosi procesą lygį ir prireikus tinkamai pritaiko veiklas, siekdamas, kad visi vaikai aktyviai dalyvautų ugdymosi procese ir pasiektų pažangą.
4.2.4.   Mokytojas taip integruoja ugdymosi patirtis, kad vaikai akivaizdžiai matytų ryšius tarp išmoktų sąvokų ir jų kasdienės patirties ir gebėtų įgytas žinias pritaikyti realiose situacijose.

	
	4.3. Ugdymo strategijos, palaikančios žaidimą, kaip pagrindinę vaiko veiklą
	4.3.1.   Mokytojas žaidimą vertina kaip ugdymo(si), tyrinėjimų, atradimų, įsitraukimo ir džiaugsmo šaltinį.
4.3.2.   Mokytojas taiko strategijas, skatinančias vaikų amžiui ir raidos etapui tinkamą žaidybinę patirtį.
4.3.3.   Mokytojas prireikus įsitraukia į vaikų žaidimus.
4.3.4.   Mokytojas palaiko žaidimų įvairovę grupėje (pagal amžių, pomėgius, situaciją).

	5. Pasiekimų vertinimas ir ugdymo planavimas
	5.1. Pasiekimų vertinimas
	5.1.1.   Mokytojas sistemingai stebi ir fiksuoja vaikų pasiekimus, dokumentuoja vaikų daromą pažangą; lygina ankstesnius vaiko pasiekimus su esamais, viešai nelygina vaikų pasiekimų tarpusavyje.
5.1.2.   Mokytojas ugdo vaikų gebėjimą vertinti savo ir kitų vaikų veiklą, elgesį ir darbus*.
5.1.3.   Mokytojas ir šeimos nariai dalijasi informacija apie vaiko daromą pažangą.
5.1.4.   Mokytojas į vertinimo ir planavimo procesą įtraukia švietimo pagalbos ir kitus specialistus, siekdamas suteikti veiksmingą ir tikslingą pagalbą.

	
	5.2. Ugdymo planavimas
	5.2.1.  Mokytojas aptaria su tėvais vaiko amžiaus tarpsniui realius lūkesčius, atsižvelgdamas į individualias vaiko galias ir skirtingą ugdymosi patirtį, ir kartu sutaria dėl trumpalaikių ir ilgalaikių individualių ugdymosi tikslų.
5.2.2.  Mokytojas planuoja ugdymą(si), remdamasis žiniomis apie vaikų jau turimus gebėjimus, nuostatas, žinias ir supratimą, jų individualius ugdymosi poreikius ir siekdamas vaikų ugdymosi pasiekimų augimo.
5.2.3.  Planuodamas mokytojas išlaiko pusiausvyrą tarp individualios veiklos, darbo mažose grupėse ir visos grupės ugdomosios veiklos.
5.2.4.  Mokytojas išlaiko pusiausvyrą tarp iš anksto suplanuotos ir vaikų pasiūlytos veiklos*.
5.2.5.  Mokytojo parengtas ilgalaikis planas yra nuoseklus (savaitinių planų tarpusavio tęstinumas), paremtas savo veiklos refleksija, derantis su ikimokyklinio ir priešmokyklinio ugdymo programų tikslais.

	6. Bendradarbiavimas su vaikų šeimomis
	6.1. Šeimos kultūros pažinimas
	6.1.1.   Mokytojas gerbia kiekvieną šeimą, kviečia šeimos narius bendradarbiauti, parodo, kad jie yra laukiami ir randa būdų, kaip juos įtraukti į vaikų ugdymosi procesą.
6.1.2.   Ugdymo turiniui ir vaikų ugdymosi patirčiai turtinti mokytojas panaudoja turimas žinias apie vaikų šeimų kultūrinę įvairovę.
6.1.3.   Mokytojas suteikia vaikų šeimų nariams galimybes mokytis vieniems iš kitų ir teikti tarpusavio pagalbą.
6.1.4.   Mokytojas užtikrina informacijos apie šeimas ir vaikus konfidencialumą.

	
	6.2. Partnerystė su šeima
	6.2.1.  Mokytojas supažindina šeimas su ugdymo programa, artimiausiais tikslais ir tariasi dėl bendradarbiavimo tikslams pasiekti.
6.2.2.  Mokytojas suteikia žinių ir dalijasi idėjomis su tėvais (globėjais) ir kitais šeimų nariais, siekdamas sustiprinti tėvų (globėjų) kompetencijas, kad jie galėtų namuose sukurti stimuliuojančią ugdomąją aplinką.
6.2.3.  Mokytojas padeda šeimoms gauti jų vaikų ugdymui(si) reikalingos informacijos apie išteklius ir paslaugas, tiek esančias mokykloje, tiek ir už mokyklos ribų.

	7. Besimokančios organizacijos kultūra
	7.1. Mokyklos veiklos vadyba
	7.1.1.  Strateginiai, metiniai planai, ugdymo programos, susitarimai dėl vaikų pasiekimų vertinimo grindžiami bendrai apmąstytu mokytojų, tėvų (globėjų), socialinių partnerių sutarimu.
7.1.2.  Mokykloje planuojamos ir įgyvendinamos vaikams, darbuotojams ir tėvams (globėjams) skirtos priemonės vaikų adaptacijos laikotarpiui, perėjimui į pradinį ugdymą palengvinti.
7.1.3.  Mokyklai būdinga bendravimo ir bendradarbiavimo su socialiniais partneriais kultūra.
7.1.4.  Mokykla atvira pokyčiams, dalyvauja švietimo kokybės gerinimo projektuose.

	 
	7.2. Nuolatinis profesinis tobulėjimas
	7.2.1.  Mokytojai apmąsto ir įsivertina savo pedagoginės praktikos efektyvumą bei siekia gauti grįžtamąjį ryšį iš kitų kolegų, o prireikus stengiasi patobulinti savo pedagoginę praktiką.
7.2.2.  Mokytojai bendradarbiauja tarpusavyje ir su kitais specialistais, siekdami pagerinti tiek savo pedagoginę praktiką, tiek ir ugdymo kokybę apskritai.

	
	7.3. Lyderystė mokymuisi
	7.3.1. Mokytojų lyderystė pripažįstama ir palaikoma.
7.3.2.  Mokyklai būdingas atviras dialogas dėl ugdymo kokybės ir tarpusavio pagalba.

	
	7.4. Mokyklos savivalda
	7.4.1.  Mokyklos valdymo procese atstovaujami visų mokyklos bendruomenės narių interesai, savivaldos atstovai renkami atvirai ir skaidriai.
7.4.2.  Mokykloje yra sistema, kaip priimami sprendimai, svarbūs tiek mokyklos ateities siekiams, tiek kasdieniam gyvenimui mokykloje.
7.4.3.  Tobulinant mokyklos veiklą atsižvelgiama ir į tėvų (globėjų) nuomonę.


 
Pastaba. *Pagal šį kokybės kriterijų nėra vertinama grupėse, kuriose vaikų amžius iki 3 metų.
 
PRITARTA
Kauno lopšelio-darželio ,,Dobilėlis“

